கேள்வி: பிரதம மந்திரி மீன் வளத் திட்டம் பற்றி விளக்கவும்.
பதில்: பிரதம மந்திரி மீன் வளத் திட்டம் (PMMSY) என்பது மீன்வளத் துறையில் உள்ள உள்கட்டமைப்பு இடைவெளிகளைக் குறைக்கவும், விரிவான கட்டமைப்பை உருவாக்கவும் இந்திய அரசால் தொடங்கப்பட்ட ஒரு முன்முயற்சியாகும். இந்தத் திட்டத்தை இந்தியாவின் நிதியமைச்சர் நிர்மலா சீதாராமன் இந்திய நாடாளுமன்றத்தில் 2019 ஜூலை 5 அன்று மத்திய பட்ஜெட்டை தாக்கல் செய்தபோது அறிவித்தார். ''நீலி கிராந்தி (நீலப் புரட்சி)'' செயல்படுத்துவதன் மூலம் மீன் உற்பத்தி மற்றும் பதப்படுத்துதலில் இந்தியாவை முதலிடத்தில் வைக்க அரசு விரும்புகிறது. 2022-23ல் இந்த திட்டத்தின் மூலமாக விவசாயிகளின் வருமானத்தை இரட்டிப்பாக்குவதே அரசின் நோக்கமாக உள்ளது. படிமம்:India_-_Fish_in_the_market_-_0881.jpg அனைத்து மீனவர்களையும் விவசாயிகளுடன் ஒருங்கிணைக்கவும், பல்வேறு விவசாய நலத் திட்டங்களின் மூலம் கிடைக்கும் அனைத்து வசதிகளையும் மீனவர்களுக்கு வழங்கவும் இந்தக் கொள்கை முனைகிறது. இது அரசாங்கத்தின் பிற கொள்கை முன்முயற்சிகளை செயல்படுத்த புதிதாக உருவாக்கப்பட்ட மீன்வளம், கால்நடை பராமரிப்பு மற்றும் பால்வள அமைச்சகத்தில் ஒரு புதிய பிரத்யேக மீன்வளத் துறை அமைக்கப்பட்டது.